Tvirtinu:    
Lietuvos keliautojų sąjungos

Algimantas Jucevičius   

2012 m. KELIONIŲ SEZONO UŽDARYMO SĄSKRYDŽIO

NUOSTATAI
I.            TIKSLAS.
Populiarinti pažintinį bei ekologinį turizmą ir keliautojų sportą, apibendrinti vasaros žygių patirtį, išaiškinti pajėgiausias komandas, dalyvaujančias šalies daugiakovės čempionate.

II. LAIKAS IR VIETA.
Sąskrydis vykdomas 2012 m. spalio 6-7 d.  Stovykla poilsiavietėje prie Zelvos ežero, apie 6 km į šiaurę nuo Vievio. Keliaujant iš Vilniaus, vakariniame Vievio pakraštyje sukti į Paparčius ir keliu Vievis-Kazokiškės-Paparčiai, nuvažiavus 4,2 km, prieš mišką sukti kairėn. Asfalto keliu, per mišką pavažiavus 1,9 km sukti kairėn į miško keliuką. Nuo čia iki stovyklavietės prie ežero lieka apie pusė kilometro.  Dalyviai į stovyklavietę  atvykti ir joje įsikurti prašomi spalio 6d. iki 10 val.  Galima atvykti ir spalio 5 d. nuo 17 val. Varžybų dalyvių registracijos pradedamos likus valandai iki starto laiko, prieš tai būtinai užsiregistravus Lietuvos keliautojų sąjungoje.
III. DALYVIAI.
Sąskrydyje kviečiamos dalyvauti keliautojų klubų komandos, vasaros žygių grupės, šeimos ir pavieniai keliautojai. Atskiros varžybos gali būti vykdomos trijose amžiaus grupėse: suaugusių , jaunių 16-18 metų (1994-1996 m gimimo) ir jaunučių iki 16 metų ir jaunesni (1997 m.. ir jaunesni). Orientavimosi sporto varžybose papildomos amžiaus grupės: 40-59 metų, 60 metų ir vyresni.  

IV. VADOVAVIMAS.
Sąskrydį organizuoja Lietuvos keliautojų sąjunga kartu su VšĮ „Turizmo Akademija“ ir Jaunimo turizmo klubu „Vilniaus žygūnas“. Varžybas vykdo sąskrydžio teisėjų kolegija.

V. PROGRAMA. 

· Naktinės orientavimosi sporto varžybos. Startas spalio 6 d. 21.30 val. Kontroliniai punktai ieškomi laisvai pasirinkta tvarka per 1 val. 
· Kalnų kelionių technikos varžybos. Komandos sudėtis 4 dalyviai (ne mažiau kaip 1 moteris). Trasoje: perkėlos, pakilimai, nusileidimai, “sužeistojo” transportavimas, mazgų rišimas. Startas spalio 6 dieną 11.00 val. Varžybų tęsinys spalio 7 dieną nuo 9.30 val. Dalyviams privalomi šalmai ir saugos inventorius. 
· Dviračių kelionių varžybos.  Varžybos asmeninės vyrų ir moterų grupėse. Varžybų programoje du etapai: kliūčių ruožas (figūrinis vairavimas, trialas, smėlėtas ruožas) ir orientavimosi etapas (orientavimasis pagal žemėlapį, tikslaus vairavimo ruožas, azimuto nustatymas ir kt.). Pilna informacija bus pateikta varžybų vietoje. Startas spalio 6 d. 14.00 val.

· Turistinis automobilių ralis. Startas sekmadienį, spalio 7 d. 10:30 val. Ekipažas sudarytas iš dviejų arba daugiau žmonių. Apdovanojami du (vairuotojas ir šturmanas). Varžybose dalyvaujama KET reikalavimus atitinkančiais lengvaisiais automobiliais. Keliuose būtina griežtai  laikytis KET reikalavimų. Legendos išduodamos varžybų dieną dalyvių registravimo metu. Trasos (maršruto) ilgis – apie 60 km.  Papildomos rungtys (PR) gali susidėti iš slalomo, figūrinio vairavimo,  automobilio rato keitimo, vandens pylimo, laužo užkūrimo, palapinės statymo, orientavimosi sporto elementų, taip pat atsakymų į Kelių eismo taisyklių ir kitokius klausimus. 

· Ralio pradžiamokslio pamokėlė (neprivaloma) auto ralyje dalyvaujantiems pirmą kartą ar norintiems prisiminti primirštas žinias vykdoma spalio 7 d. 9:00 val.
· Konkursai: skaidrių ir kino filmų (trukmė iki 10 min.). Konkursai ir susitikimas su žygių dalyviais vykdomi  spalio 6 d. nuo 18 val. Registracija konkursams sąskrydžio vietoje spalio 6 d. iki 13. 00 val.
VI. APDOVANOJIMAS.  

Varžybų ir konkursų prizininkai apdovanojami Lietuvos keliautojų sąjungos diplomais, medaliais ir gairelėmis. Rungčių nugalėtojai - dovanėlėmis, o komandos - rėmėjų prizais. Apdovanojimai vykdomi, jeigu  rungtyje dalyvauja ne mažiau kaip 5 komandos arba 5 dalyviai individualioje rungtyje.

VII. DALYVAVIMO SĄLYGOS.
Stovyklaujama palapinėse, maistas gaminamas ant viryklių (laužus kūrenti draudžiama). Stovyklavimo inventorių parūpina bei kelionės, maitinimo išlaidas apmoka į sąskrydį komandas siunčiančios organizacijos arba patys dalyviai. Organizacines išlaidas padengia Lietuvos keliautojų sąjunga ir dalyviai, sumokėdami starto mokestį varžybose: automobilių ralyje 20 Lt už ekipažą, kitose varžybose - po 10 Lt, studentams, jauniams ir pensininkams -  po 3 Lt. Papildomi mokesčiai už stovyklavimą privačioje stovyklavietėje ( palapinė ar automobilis vienai parai  po 5 litus, Be to orientavimosi varžybose už žemėlapį dalyviai sumoka 2 litus. 


Išankstinė registracija Lietuvos keliautojų sąjungoje būtina iki spalio 2 d. 24 val. Registruojamasi Lietuvos keliautojų sąjungos el. paštu  keliautojai@gmail.com   arba faksu 85 213 52 55, nurodomas komandos pavadinimas, varžybos, kuriose numatoma dalyvauti, ir dalyvių skaičius. Orientavimosi ir dviračių turizmo varžyboms išankstinė registracija individuali, nurodant dalyvių pavardes ir amžiaus grupę. Atskira rungtis (varžybos) nebus vykdoma, jeigu  joje užsiregistruos mažiau kaip 5 komandos arba dalyviai.. Iš anksto neužsiregistravusiems starto mokestis didinamas 5 litais. Paraiškų originalai su vadovų ir dalyvių parašais įteikiami sąskrydžio vietoje teisėjų kolegijai, likus valandai iki varžybų pradžios.
I N F O R M A C I J A:       Lietuvos keliautojų sąjungoje, telefonas 8 5 2 33 59 30, 8687 94513, El. paštas  keliautojai@gmail.com  , Faksas  85 2135255.
Pridedamas paraiškos  pavyzdys.  
Pastaba: Kartu su sąskrydžiu vyks šalies mokinių turizmo technikos varžybos “Auksinis ruduo – 2012”. Šio rtenginio  jaunių  ir jaunučių komandoms turizmo technikos varžybų rezultatai užskaitomi 2012 m.  keliautojų sporto daugiakovės čempionatui                                      

